selen de selve wynnen den vors hn robbte houden twee verckene
die hij tegen copen sall dat toeghste h robbt den yersten koese
hebben sal en de wynnen den anden en de selve hrobbt den
derden Ende zij selen hem jairlicx gheven een hondert eyere
half te vaeschen en half te loeven kermissen ende een platten
kerse It zal de vors hrobbeert den vors wynne jairlicx
gheven vier ellen wullens lakens tot eenen tabbairde elc elle
van zess stuvs It selen die wynnen hebben de weyde vaden
cleynen boegairde voer die poite ende half dat ooft welc
ooft de vors wynnen te goeden tijde op henren cost t eerden
leven sullen ende den vors hn robbte zijn helicht te loeven leven
It selen de vors wynnen jairlicx den vors hn robbte doen acht
torwerden tot loeven en de wynnen selfen dappelboome inden
cleynen boegairt wel verdoernen en vmaken voe de beesten
also dat zij gheen schade daen en doen It selen die wynnen
en trunckeyken
hebben allen die haghen aende lande staende ende die popelen
aen tgrootbloc en die houwen ten behoirliken tyde en dmede
sal hij vermaken die bloecken en dand vermaken soe dat
hn robbte dairaf gheen schade en geschiede Ende oft der
wynnen beesten enicte schade int goet daden dat die selen
zij den vors hn robbte oprichten It selen de vors wynnen
djaerlicx reyn uutvueren opde vors lande ten meesten pfijte
der selve en thenren afscheiden selen zij den mesthof reyn
laten en opt selve land gevuert hebben It selen de voirs
wynnen den vors hn robbte jairlicx vuen een laeye houts
en de staken op zijn wijngairde en die oude staken renen
ende cortelinghe vanden wijngden selen zij hn robbte tsijnen
huys te loeven leven desgelijcx zelen zij hem zijnen wijn
als dien gesneden es te loeven tsijnen huys leven It selen
de selve wynnen de huysinghe houden vander underster
rikelen nederwt op henren cost wel en loflic en die thenren
lesten jaire wel en loflic gemaict laten It selen de selve
wynnen vanden vors hove moegen scheiden ten yersten zeven
jairen vanden vors termijne bij alsoe dat zij hem een half
jair te voen kundigen selen It wairt sake dat jan coreman
die nochttijt wynne es vanden vors hove namails den voirs
hn robbte pramen woude om gelost te zijne vander borchtocht
van drie rinsch gul en twee ryds lijftochten d voe hij
desselfs hn robbeerts borghe es met scepen brieven van lov
dat dan de vors wyn hem inde stat vanden vors coreman
voe de vors lijfrente verolligen sall den tijt vander vors